**การสอบใบประกาศนียบัตรความรู้ความชำนาญ**

**สำหรับแพทย์ผู้เชี่ยวชาญโรคการหลับ**

**โดยสมาคมโรคจากการหลับแห่งประเทศไทย**

**Certification Examination for Sleep Specialist by Sleep Society of Thailand**

**\*\*การสอบนี้ไม่รับรองการได้อนุมัติบัตรอนุสาขาอายุรศาสตร์ การนอนหลับ กุมารเวชศาสตร์การนอนหลับ จิตเวชศาสตร์การนอนหลับ หรือโสต ศอ นาสิกวิทยาการนอนหลับ\*\***

**คุณสมบัติของผู้สมัครสอบ**

1. ได้รับวุฒิบัตรหรืออนุมัติบัตรแสดงความรู้ความชำนาญในการประกอบวิชาชีพเวชกรรม สาขาวิชา อายุรศาสตร์ / อายุรศาสตร์ประสาทวิทยา / โสต ศอ นาสิกวิทยา / กุมารเวชศาสตร์ / จิตเวชศาสตร์

2. มีหนังสือรับรองหรือประกาศนียบัตรผ่านการอบรมอย่างน้อย basic life support ภายในเวลา 3 ปีที่ผ่านมา

3. หลักฐานการเข้าร่วมอบรมเตรียมความพร้อมการเป็นแพทย์ผู้เชี่ยวชาญ หรือการประชุมวิชาการประจำปี โดยสมาคมโรคจากการหลับแห่งประเทศไทย ภายในเวลา 3 ปีที่ผ่านมา

4. มีประสบการณ์ในการตรวจรักษาผู้ป่วยโรคจากการหลับด้วยตนเองมาไม่น้อยกว่า 250 ราย และอ่านผลการตรวจการนอนหลับด้วยตนเองไม่น้อยกว่า 250 ราย หรือ สำเนาวุฒิบัตร sleep medicine จากสถาบันที่ยอมรับโดยสากล

5. เป็นสมาชิกของสมาคมโรคจากการหลับแห่งประเทศไทย

**เอกสารประกอบการสมัคร ณ วันสมัคร**

 1. ใบสมัคร

 2. สำเนาวุฒิการศึกษา / อนุมัติบัตร (พร้อมรับรองสำเนา)

 3. สำเนาหนังสือรับรอง หรือประกาศนียบัตรผ่านการอบรม basic life support ภายในเวลา 3 ปี ที่ผ่านมา (พร้อมรับรองสำเนา)

4. หลักฐานการเข้าร่วมอบรมเตรียมความพร้อมการเป็นแพทย์ผู้เชี่ยวชาญ หรือการประชุมวิชาการประจำปี โดยสมาคมโรคจากการหลับแห่งประเทศไทย ภายในเวลา 3 ปีที่ผ่านมา (พร้อมรับรองสำเนา)

5. หนังสือรับรองประสบการณ์ในการตรวจและแปลผลการตรวจการนอนหลับ จากแพทย์ผู้เชี่ยวชาญโรคจากการหลับ หรือหัวหน้างาน (ฉบับจริง)

6. สำเนาวุฒิบัตร Sleep medicine จากสถาบันที่ยอมรับโดยสากล หรือเทียบเท่า (พร้อมรับรองสำเนา)(ถ้ามี)

**กำหนดการรับสมัครสอบ**

 ตั้งแต่บัดนี้ จนถึง วันที่ 15 ตุลาคม 2561 โดยผู้สมัครต้องยื่นเอกสารทั้งหมดให้ครบสมบูรณ์ก่อนวันปิดรับสมัคร (ปิดรับสมัครเวลา 16.30)

**วิธีการสมัคร**

1. ส่งเอกสารการสมัครทั้งหมด ทางไปรษณีย์แบบลงทะเบียนมายัง คุณธนภรณ์ รัตนทากุล ศูนย์โรคการนอนหลับ ชั้น 7 อาคารศูนย์การแพทย์สมเด็จพระเทพรัตน์ โรงพยาบาลรามาธิบดี 270 แขวงทุ่งพญาไท เขตราชเทวี กรุงเทพฯ 10400

2. ไม่รับเอกสารการสมัครทางแฟกซ์ หรือทางอีเมล์

3. ประกาศรายชื่อผู้มีสิทธิ์เข้าสอบ วันที่ 22 ตุลาคม 2561

**ค่าสมัครสอบ**

 6,000 บาท โดยเป็นค่าสอบภาคทฤษฎี 1,500 บาท ค่าสอบภาคปฏิบัติ 2,500 บาท ค่าการสอบสัมภาษณ์ 2,000 บาท (ไม่มีอาหารกลางวันสำหรับผู้เข้าสอบ)

**วิธีการชำระเงิน**

1. โอนเงินทางธนาคาร ชื่อบัญชี สมาคมโรคจากการหลับแห่งประเทศไทย ธนาคารกรุงเทพ สาขาสวนจตุจักร บัญชีกระแสรายวัน เลขที่บัญชี 209-304-0000

2. เช็ค สั่งจ่ายในนาม “สมาคมโรคจากการหลับแห่งประเทศไทย”

**การแจ้งสิทธิ์เข้ารับการสอบ**

 หลังจากสมาคมฯ ตรวจสอบเอกสารต่าง ๆ และพบว่าผู้สมัครมีคุณสมบัติต่าง ๆ ครบถ้วนตามเกณฑ์ที่ระบุไว้เรียบร้อย สมาคมฯ จะแจ้งสิทธิ์เข้ารับการสอบไปยังผู้สมัครทาง E-mail และประกาศใน Website สมาคมฯ (www.sst.or.th)

**วิธีการสอบ**

1. การสอบภาคทฤษฎีด้วยข้อสอบปรนัย จำนวน 100 ข้อ ใช้เวลา 3 ชั่วโมง

2. การสอบภาคปฏิบัติ เป็นการสอบอ่านผล Polysomnography ในผู้ป่วยจริง จำนวน 2 ราย (ผู้ใหญ่ 1 ราย และ เด็ก 1 ราย) (ปีนี้ใช้ Program Polysmith ของ ของ บริษัท อี ฟอร์ แอล เอม จำกัด ในการสอบ)

3. การสอบสัมภาษณ์

หมายเหตุ: สำหรับผู้ที่ได้รับวุฒิบัตร Sleep Medicine จากสถาบันที่ยอมรับโดยสากล ใช้แต่การสอบสัมภาษณ์ เพียงอย่างเดียว

**วันที่สอบ 2 พฤศจิกายน 2561**

**หมายเหตุ: โปรดติดตามตารางกำหนดการสอบได้ที่** [**www.sst.or.th**](http://www.sst.or.th) **ต่อไป**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*